  Наталья Тетерина Удмуртиысь куасэн бызьылӥсь Сергей Ардашев Хакасилэн кубокез понна вожвылъяськонлэн классика амалэн бызьылоназ вормиз, ивортэ Россиысь куасэн бызьылонъя федерацилэн пресс-службаез. 26-тӥ шуркынмонэ Вершина Тёи каргуртын Хакасилэн кубокезлэн йылпумъян ӵошатскон нуналэз ортчиз. Спортсменъёс 10 но 15 иськеме нимаз бызьылонын вожвылъяськизы. Воргоронъёс пӧлын Сергей Ардашев вормиз. Кыкетӥ интыын — Москва улосвылысь Александр Бессмертных (+37 секунд), куинетӥ Комиысь Илья Порошкин луиз (+38 секунд). Тодэ вайытом, азьвыл ивортэмын вал, Удмуртиысь Роман Тарасов 10 иськеме эрико амалэн бызьылонын кыкетӥ инты басьтӥз шуыса.  Тегъёс: Спорт Удмуртия куасэнбызьылон куас  